Det skabte trafikale problemer, men der er ikke sket alvorlig personskade i forbindelse med den trafikulykke, der onsdag morgen fandt sted på E39 nord for Tylstrup i sydgående retning. Begge spor i retningen mod Aalborg blev lukket i 25 minutter i myldretidstrafikken. En person blev kørt til tjek på sygehuset, men personen er ikke kommet alvorligt til skade. Det var en lastbil og en personbil, der var impliceret i ulykken. - Det medførte kø i cirka 45 minutter. Da redningskøretøjerne kom frem, så blev vejen spærret, indtil man fik bilen slæbt væk fra vejen, og så kunne vi åbne det ene spor. Men vejen var helt lukket i 25 minutter, så det skabte selvfølgelig trafikale problemer, siger vagtchef ved Nordjyllands Politi Henrik Beck. Bilister blev opfordret til at køre fra motorvejen ved afkørsel 7 ved Brønderslev syd, imens oprydningen stod på.

Opsummering:
En lastbil og en personbil var onsdag morgen involveret i en trafikulykke på motorvej E39. Ulykken dannede lang kø på motorvejen i sydgående retning.